Konrad Henlein

Konrad Ernst Eduard Henlein (* 6. máj 1898, Vratislavice nad Nisou, Rakúsko-Uhorsko – † 10. máj 1945, Plzeň, Česko-Slovensko)Henlein, Konrad. In:  bol politik, zakladateľ a vodca Sudetonemeckej strany v ČSR.

Narodil sa do zmiešanej, nemecko-českej rodiny vo Vratislaviciach nad Nisou, dnešnom Liberci. Absolvoval obchodnú akadémiu a po skončení prvej svetovej vojny pracoval ako bankový úradník v Jablonci. Od roku 1925 pôsobil ako učiteľ telocviku v Aši, kde sa spoznal aj so svojou manželkou.

V roku 1933 založil politické hnutie Sudetendeutsche Heimatfront, ktoré malo presadzovať záujmy Nemcov v Česko-Slovensku a v 1937 sa pretransformovalo na Sudetonemeckú stranu. Strana postupne získala podporu nacistického Nemecka. V 1938 sa strana za pomoci Freikorps pokúsila destabilizovať situáciu v pohraničí, za čo bola zakázaná a Henlein utiekol do Nemecka. Po Mníchove sa vrátil ako Hitlerom menovaný komisár pre sudetonemecké územia a od 1. mája 1939 zastával úrad miestodržiteľa Ríšskej župy Sudety.

Na konci vojny sa dostal na územie oslobodené Američanmi, bol však zajatý a 10. mája 1945 spáchal v plzenskej väznici samovraždu.

 Referencie 

 Iné projekty 

 Zdroj 

Kategória:Sudetskí Nemci
Kategória:Česko-slovenskí politici
Kategória:Nacisti
Kategória:Nacistickí vodcovia

Kategória:Poslanci česko-slovenského Národného zhromaždenia
Kategória:Rakúsko-uhorské osobnosti prvej svetovej vojny
Kategória:Obete samovrážd